মালদ্বীপের টিসি স্পোটর্সের কোচ নিজাম মোহাম্মদ বলেন, বর্তমান চ্যাম্পিয়ন দলকে হারিয়েছি। খেলোয়াড়রা মুখিয়ে আছে চ্যাম্পিয়ন হবার জন্য। প্রতিপক্ষ পোচনের প্রশংসা করে তিনি বলেন, পোচন সিটিজেন প্রতিপক্ষ হিসাবে শক্ত প্রতিপক্ষ। তারা গোছালো একটি দল। তারা কিভাবে খেলে এটা মাথায় রেখে আমরা পরিকল্পনা সাজিয়েছি। দক্ষিণ কোরিয়ার পোচন সিটিজেন ফুটবল ক্লাব কোচ কিম জেই ইয়ং বলেন, ফাইনালে জয়ী হয়ে ট্রফি দেশে নিয়ে যেতে চাই। প্রতিপক্ষের বিষয়ে বলেন, তাদের গ্রুপ পর্বে মোকাবেলা করেছি। আমরা তাদের দুর্বলতা এখন বলতে চাই না। গত খেলার লাল কার্ড কেন হয়েছে তিনি সেটা এখনো মানতে নারাজ। তবে তার দলে অনেক ভালো খেলোয়াড় রয়েছে এজন্য তিনি চিন্তিত নন।